KIRJALLINEN KYSYMYS E-3065/00 esittäjä(t): Sergio Berlato (UEN) komissiolle. Oliiviöljyn tuottajat.



Virallinen lehti nro 151 E , 22/05/2001 s. 0052 - 0052



KIRJALLINEN KYSYMYS E-3065/00 esittäjä(t): Sergio Berlato (UEN) komissiolle (2. lokakuuta 2000) Aihe: Oliiviöljyn tuottajat Oliiviala on syvässä kriisissä. Italiassa tilanne oli ongelmallinen jo viime vuonna, jolloin 30 prosenttia oliivisadosta jäi korjaamatta, ja kolmansista maista peräisin olevan halvan ja laadultaan huonon oliiviöljyn markkinoille tuomisesta on aiheutunut haittaa Italian koko oliivialalle. Asetuksen (EY) 2366/98(1) soveltaminen pahentaa entisestään oliivialan kriisiä. Asetuksesta aiheutuu oliiviöljyn tuottajille kalliita kustannuksia, sillä sen mukaan niiden on hankittava automaattiset punnitusjärjestelmät ja ENELin sähkömittarit, pidettävä pakollisia rekistereitä puristamoihin saapuvista ja niistä lähtevistä määristä, annettava todistukset jokaiselle yksittäiselle puristetulle määrälle ja yhdenmukaistettava tuotantomäärät (mikä on mahdotonta toteuttaa, sillä tuotantomäärät vaihtelevat alueiden ominaispiirteiden mukaan). Voisiko komissio 1. varmistaa, että yhteistä markkinajärjestelyä uudistettaessa oliiviöljyn tuottajat saavat tuotannon tukemiseksi verohelpotuksia ja edullisia lainoja, 2. tehdä parhaansa, jotta maataloustuotannon lainoja alettaisiin myöntää uudelleen (kahdeksi vuodeksi kerrallaan), 3. tutkia mahdollisuutta myöntää oliiviöljyn tuottajille vuoden ajaksi lykkäystä, jotta nämä voivat hankkia asetuksessa 2366/98 määritellyt laitteet? (1) EYVL L 293, 31.10.1998, s. 50. Franz Fischlerin komission puolesta antama vastaus (10. marraskuuta 2000) Komission arvioiden mukaan oliiviöljyn nykyinen yhteisön hintataso riippuu yhteisön tuotannon runsaudesta ja 2,5 prosenttia tätä tuotantoa pienempi tuonti ei yleisesti ottaen vaikuta yhteisön markkinatilanteeseen. Italian tuotannon taso markkinointivuonna 1999/2000 huomioon ottaen komissio on hämmästynyt arvoisan parlamentin jäsenen väitteestä, jonka mukaan 30 prosenttia oliivituotannosta olisi jäänyt korjaamatta Italiassa. Veropolitiikkaa ja luotonantoa koskevat toimenpiteet kuuluvat jäsenvaltioiden toimivaltaan eikä yhteisessä maatalouspolitiikassa voida säätää verohelpotuksista ja edullisista lainoista öljynpuristamoille. Tämän lisäksi, jos jäsenvaltio päättäisi hyväksyä edullisia lainoja tai edullisempia verotoimenpiteitä, niitä voitaisiin pitää EY:n perustamissopimuksen kanssa ristiriidassa olevina valtiontukina. Sen vuoksi joka kerran kun jäsenvaltio suunnittelee verohelpotuksia tai erityisiä lainoja yrityksille tai tuottajille, sen on ilmoitettava niistä komissiolle, jotta niiden yhteensopivuus EY:n perustamissopimuksen 8789 artiklan (entinen 9294 artikla) kanssa tutkitaan. Lisäksi komissio arvioi, että rasva-alan yhteisen markkinajärjestelyn (YMJ) mukaisesti öljynpuristamoille on asetettu hallinnollisia velvoitteita ja langetettu tarkastuksista johtuvia kustannuksia ja mahdollisia seuraamuksia, mutta samalla ne hyötyvät kuitenkin suuresti YMJ:stä, jonka ansiosta ne ovat voineet säilyttää, kasvattaa ja parantaa tuotantoa ja näin ollen myös öljynpuristamoiden tuloja. Kysymykseen oliiviöljyn tuotantotukijärjestelmän soveltamista koskevista yksityiskohtaisista säännöistä markkinointivuodeksi 1998/1999 30 päivänä lokakuuta 1998 annetussa komission asetuksessa (EY) N:o 2366/98(1) säädettyjen normien soveltamisen mahdollisen pidentämiseen vuodella parlamentin jäsen saa vastauksen komission hiljattain Francesco Musotton kirjalliseen kysymykseen P-3026/2000(2) antamasta vastauksesta. (1) EYVL L 293, 31.10.1998. (2) EYVL C 136 E, 8.5.2001, s. 161.